Държавен вестник, бр. 81, 2016 г., стр. 41

БРОЙ  81	
Д Ъ Р Ж А В Е Н  В Е С Т Н И К 	
СТР.  41  
технически прегледи на язовирните стени и 
на съоръженията към тях. 
(2) Прегледите обхващат всички видове 
дейности по поддържането и експлоатацията 
на язовирните стени и съоръженията към тях. 
(3) Когато в процеса на извършване на 
техническите прегледи се констатират обсто-
ятелства, които не отговарят на проектната 
документация и на инструкциите за експло-
атация, собственикът предприема мерки за 
ремонт и/или реконструкция и уведомява 
съответния областен управител и ДАМТН 
за необходимостта от извършване на про-
верка за оценка на сигурността и анализ на 
техническото състояние. 
Чл. 210. Резултатите от техническите 
прегледи се отразяват в протоколи, които се 
класират в досието на обекта, а копия от тях 
се съхраняват от оператора. 
Чл. 211. (1) Анализът за техническото 
състояние на язовирните стени и на съоръ-
женията към тях се изготвя от собственика 
или се възлага на трето – физическо или 
юридическо, лице, притежаващо необходимата 
компетентност. 
(2) Анализът по ал. 1 се изготвя на базата 
на резултатите, получени от техническите 
прегледи и от измерванията на контролно-из-
мервателните системи, за период, не по-голям 
от три години. 
(3) Анализът на техническото състояние 
на язовирните стени и на съоръженията към 
тях се приема от експертен технически съвет, 
назначен от собственика. 
Г л а в а  в т о р а
ПРОВЕРКИ ЗА ОЦЕНКА НА СИГУРНОСТ­
ТА И АНАЛИЗ НА ТЕХНИЧЕСКОТО И 
ЕКСПЛОАТАЦИОННОТО СЪСТОЯНИЕ НА 
ЯЗОВИРНИТЕ СТЕНИ И НА СЪОРЪЖЕ-
НИЯТА КЪМ ТЯХ
Раздел І
Комисия за обследване на техническото и 
експлоатационното състояние на язовирните 
стени
Чл. 212. (1) Областните управители със 
заповед назначават комисии за ежегодното 
обследване на техническото и експлоатацион-
ното състояние на язовирните стени и съоръ-
женията към тях съгласно чл. 138а, ал. 3 ЗВ. 
(2) В комисията по ал. 1 се включва по 
един представител на:
1. Държавната агенция за метрологичен и 
технически надзор;
2. Главна дирекция „Пожарна безопасност 
и защита на населението“ на Министерството 
на вътрешните работи; 
3. съответната областна администрация; 
4. съответната басейнова дирекция. 
(3) Представителите на органите по ал. 2 
следва да притежават образователно-квали-
фикационна степен „магистър“ по някоя от 
следните специалности: Хидротехническо 
или Хидромелиоративно строителство, ВиК, 
Геодезия или друга подходяща специалност.
(4) Областният управител може да привлича 
допълнително експерти със съответната ква-
лификация за участие в комисията по ал. 1.
Чл. 213. (1) Комисията за обследвания на 
техническото и експлоатационното състояние 
на язовирните стени извършва обследвания 
на място на техническото състояние на язо-
вирните стени и на съоръженията към тях. 
(2) На ежегодни обследвания подлежат всич-
ки язовирни стени и съоръженията към тях, 
намиращи се на територията на съответната 
област, независимо от тяхната собственост. 
Чл. 214. (1) В заповедта по чл. 212, ал. 1 
областният управител определя график на 
извършването на обследванията, който се 
публикува на интернет страницата на област-
ната администрация най-късно 15 дни преди 
началото на инспекциите и се изпраща до 
съответните компетентни органи. 
(2) Областният управител в 3-дневен срок 
от издаването на заповедта по електронен път 
изпраща на членовете на КОТЕСЯС докумен-
тацията от извършените предходни прегледи 
на язовирите, включваща изготвените кон-
стативни протоколи, аналитични доклади и 
снимков материал (за оценки на риска от 
бедствия следва да се прилага и карта), за 
язовирите, определени в графика по ал. 1. 
Чл. 215. Комисията за обследвания на 
техническото и експлоатационното състояние 
на язовирните стени има право: 
1. на достъп до обектите за проверка; 
2. на достъп до цялата документация, съх-
ранявана в досието на обекта; 
3. да прави предписания на собствениците 
на язовирните стени и/или на съоръженията 
към тях за изпълнението в определен срок 
на необходимите действия за осигуряване на 
техническата им изправност.
Чл. 216. (1) За всеки обследван обект
КОТЕСЯС съставя протокол за техническото 
състояние на язовирните стени и на съоръ-
женията към тях, който съдържа: 
1. датата на извършване на проверката; 
2. номера на заповедта, с която областният 
управител е назначил КОТЕСЯС; 
3. номера на имота по кадастрална карта;
4. общото описание на обекта; 
5. наименованието/имената на собственика 
и оператора на язовирните стени и на съоръ-
женията към тях; 
6. характерните условия и обстоятелствата 
при провеждане на инспекцията; 
7. данните за язовирната стена и водохра-
нилището; 
8. резултатите и анализа на наличните 
наблюдения и измервания с КИС между две 
инспекции; 
9. техническото и експлоатационното със-
тояние на машинното и електротехническото 
оборудване;